Gregor Maria Hanke

**Gregor Maria Franz Hanke**, O.S.B. (født 2. juli 1954 i Elbersroth  Bayern i Vest-Tyskland) er en emeritert tysk katolsk benediktinerabbed og emeritert biskop av Eichstätt bispedømme.

## Liv og virke
### Bakgrunn
Hankes foreldre, læreren Franz Hanke og hans hustru Elisabeth, levde før tyskerne ble fordrevet fra Tsjekkoslovakia i Landkreis Troppau i Sudetenland. Med sine fem barn kom de i 1946 til Mittelfranken, der Franz (den senere Gregor Maria) ble født som yngstemann. To av hans brødre ble prester, de andre søsknene ble gift. 

Hanke sluttet seg til benediktinerordenen og studerte teologi og filosofi ved det katolske universitet Eichstätt-Ingolstadt, i London, Oxford, Würzburg og i Roma. Ved Philosophisch-Theologische Hochschule Sankt Georgen i Frankfurt studerte han også, og tok teologisk doktorgrad.

### Prest
Han ble presteviet 10. september 1983. Han ble abbed i sin orden, i abbediet Plankstetten.

### Biskop
Den 14. oktober 2006 ble han utnevnt av pave Benedikt XVI til biskop av Eichstätt, etter Walter Mixa. Bispevielsen ble foretatt den 2. desember 2006 av erkebiskop Ludwig Schick i Domkirken i Eichstätt. Medkonsekranter var hans forgjenger, nå biskop av Augsburg, Walter Mixa, og biskop Gabriel Akwasi Abiabo Mante fra bispedømmet Jasikan i Ghana, som benediktinerabbediet Plankstetten hadde partnerskap med.

Pave Leo XIV innvilget den 8. juni 2025 hans avskjedssøknad, i en alder av 70 år. Ved sin avgang, flere år for den sedvanlige og forvendede alder på 77 årt, henviste til en «indre tretthet» og uttrykte tvil om at landets «synodale vei» vil føre til noen sann fornyelse.

## Verker av Hanke
* *Der Odenkanon des Tagzeitenritus Konstantinopels im Licht der Beiträge H. Schneiders und O. Strunks – eine Relecture*; i: Hans-Jürgen Feulner, Elena Velkovska, Robert F. Taft S.J. (red.): *Crossroad of Cultures. Studies in Liturgy and Patristics in Honor of Gabriele Winkler*; Orientalia Christiana Analecta, 260; Pont. Ist. Orient, Roma, 2000; s.&nbsp;345–367.
* *Vesper und Orthros des Kathedralritus der Hagia Sophia zu Konstantinopel: eine strukturanalytische und entwicklungsgeschichtliche Untersuchung unter besonderer Berücksichtigung der Psalmodie und der Formulare in den Euchologien* (Jerusalemer Theologisches Forum 21,1–2), Aschendorff, Münster 2018, 
* *Projekt Netzwerk Umwelt: Erarbeitung und Präsentation einer Umweltausstellung zum Thema «Glauben und Handeln» in der Benediktinerabtei Plankstetten*; Berching, 2004.
* *Achtsam-Genügsam-Nachhaltig: Benedikt und Ökologie*; i: Notker Wolf (red.): *Die Botschaft Benedikts*; Münsterschwarzach, 2008.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967
* Erkebiskop Johannes Dyba (1929-2000) *1979
* Erkebiskop Ludwig Schick (1949-) *1998
* Biskop *Gregor Maria Hanke* (1954-) *2006

## Referanser